google/wiki40b huggingface dataset:
Βαλκανικό κύπελλο συλλόγων 1969

To Bαλκανικό Κύπελλο Συλλόγων 1969 ήταν το 7ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η ΠΦΚ Μπερόε Στάρα Ζαγόρα από τη Βουλγαρία, για δεύτερη συνεχόμενη φορά. Στον τελικό αντιμετώπισε την Ντιναμό Τιράνων από την Αλβανία, η οποία αποχώρησε στο δεύτερο ματς, όταν δόθηκε πέναλτι εις βάρος της και μηδενίστηκε. Η διοργάνωση είχε πιο σύντομη διάρκεια από τις προηγούμενες. Ξεκίνησε το Μάρτιο του 1969 και ολοκληρώθηκε το Οκτώβριο του 1969.
BOOTP πρωτόκολλο

Το Bootstrap Protocol (BOOTP) είναι ένα πρωτόκολλο δικτύων που χρησιμοποιείται από δίκτυα TCP/IP προκειμένου να αντιστοιχίσει αυτόματα διευθύνσεις IP σε συσκευές δικτύου από έναν configuration server. Το BOOTP ορίσθηκε για πρώτη φορά στο 951.
Όταν ένας υπολογιστής συνδεδεμένος σε δίκτυο εκκινήσει και φορτώσει το λειτουργικό του σύστημα, το λογισμικό εκπέμπει μηνύματα BOOTP στο δίκτυο για να ζητήσει την απόδοση μιας διεύθυνσης IP. Ένας configuration server αναθέτει την IP βάσει του αιτήματος BOOTP αξιοποιώντας δεξαμενή διαθέσιμων IP που έχει ορίσει κάποιος διαχειριστής.
Το BOOTP υλοποιείται με το πρωτόκολλο μεταφοράς UDP (User Datagram Protocol). Ο server αξιοποιεί την θύρα 67 για να ακούει τα αιτήματα, ενώ η θύρα 68 χρησιμοποιείται για την ανταλλαγή μηνυμάτων ανάμεσα σε clients και τον configuration server. Το πρωτόκολλο λειτουργεί μόνο σε δίκτυα IPv4.

Ιστορικό

Το BOOTP ορίσθηκε για πρώτη φορά τον Σεπτέμβριο του 1985 στο RFC 951 για να αντικαταστήσει το Reverse Address Resolution Protocol (RARP) που είχε δημοσιευθεί στο RFC 903 τον Ιούνιο του προηγούμενου έτους. Ο κυριότερος λόγος ανάγκης αντικατάστασης του RARP ήταν ότι ήταν ένα link layer πρωτόκολλο, κάτι που καθιστούσε δύσκολη την υλοποίηση σε πολλές πλατφόρμες server και απαιτούσε την παρουσία server σε κάθε υποδίκτυο IP. Η σημαντική καινοτομία του BOOTP ήταν ότι εισήγαγε relay agents, που προωθούσαν τα BOOTP πακέτα από το τοπικό δίκτυο χρησιμοποιώντας κανονική δρομολόγηση IP, με αποτέλεσμα ένας κεντρικός BOOTP configuration server να μπορεί να εξυπηρετεί clients σε πολλά υποδίκτυα.
Βάγκραμ

Το Βάγκραμ είναι οροπέδιο το οποίο βρίσκεται στα βορειοανατολικά της Βιέννης.
Ο Ναπολέων Α΄ νίκησε εκεί τις αυστριακές δυνάμεις του Αρχιδούκα Κάρολου-Λουδοβίκου της Αυστρίας (δείτε Μάχη του Βάγκραμ), ενώ απένειμε στον στρατάρχη Μπερτιέ τον τίτλο του Πρίγκηπα του Βάγκραμ.
Τσένταρ (τυρί)

Το τσένταρ (cheddar) είναι ημίσκληρο τυρί από αγελαδινό γάλα. Το όνομά του το πήρε από το αγγλικό χωριό Τσένταρ, στο Σόμερσετ, αλλά τυριά αυτού του τύπου παράγονται και σε άλλες περιοχές σε όλο τον κόσμο. Το όνομα τσένταρ δεν θεωρείται ΠΟΠ από την Ευρωπαϊκή Ένωση. Το χρώμα του είναι υπολεύκο/κίτρινο ή πορτοκαλοκίτρινο αν προστεθούν σε αυτό μπαχαρικά. Η πρώτη αναφορά αγοράς τυριού τσένταρ έγινε το 1170. Σήμερα το τσένταρ είναι το πιο δημοφιλές τυρί στο Ηνωμένο Βασίλειο, με τις πωλήσεις του να αποτελούν σχεδόν τη μισή αγορά τυριού της χώρας, και το δεύτερο δημοφιλέστερο στις ΗΠΑ, μετά τη μοτσαρέλα.
Μεθυλενογερμανάνιο

Αντίδραση απόσπασης

Με απόσπαση υδραλογόνου (HX) από αλομεθυλογερμανάνιο παράγεται μεθυλενογερμανάνιο:

Χημική συμπεριφορά

Το μεθυλενογερμανάνιο συνδυάζει τις ιδιότητες των αλκενίων με εκείνες των γερμανανίων. Είναι πολύ πιο δραστικό από το αιθένιο και από το μεθυλενοσιλάνιο (CH₂=SiH₂), γιατί ο διπλός δεσμός C=Ge είναι πολύ λιγότερο σταθερός από τους δεσμούς C=C και C=Si.
Ασία/Ακτόμπε

Το αναγνωριστικό Ασία/Ακτόμπε είναι το αναγνωριστικό ζώνης ώρας από το αρχείο ζώνης της βάσης δεδομένων ζωνών ώρας IANA. Τα δεδομένα είναι τα ακόλουθα:
KZ+5017+05710
Asia/Aqtobe
Aqtobe (Ακτόμπε)
Το σημείο αναφοράς είναι η Ακτόμπε.

Περιοχή κάλυψης

Η περιοχή που καλύπτεται είναι η Περιφέρεια Ακτόμπε.
Συμπεριφορά καταναλωτή

Αξιολόγηση Πληροφοριών

Αυτή τη στιγμή, ο καταναλωτής συγκρίνει τα εμπορικά σήματα και τα προϊόντα στο σύνολό τους. Οι καταναλωτές αξιολογούν τις εναλλακτικές λύσεις από την άποψη των λειτουργικών και ψυχολογικών οφελών που τους προσφέρουν. Η εμπορική οργάνωση πρέπει να καταλάβει ποια οφέλη επιδιώκουν οι καταναλωτές και επομένως ποιες ιδιότητες είναι οι σημαντικότερες για την λήψης μιας απόφασης.

Απόφαση Αγορών

Μόλις αξιολογηθούν οι εναλλακτικές λύσεις, ο καταναλωτής είναι έτοιμος να λάβει μια αγοραστική απόφαση. Μερικές φορές, η πρόθεση αγορών δεν οδηγεί σε μια πραγματική αγορά. Η εμπορική οργάνωση πρέπει να διευκολύνει τον καταναλωτή για να πάρει την απόφασή του. Η οργάνωση μπορεί να χρησιμοποιήσει πολλές τεχνικές για να το πετύχει αυτό. Η διάταξη των όρων πίστωσης ή πληρωμής μπορεί να ενθαρρύνει την αγορά ή μια προώθηση πωλήσεων, όπως η ευκαιρία να παραληφθεί ένα ασφάλιστρο ή να εισαχθεί ένας ανταγωνισμός, μπορεί να παρέχει ένα κίνητρο για να αγοράσει τώρα. Η σχετική εσωτερική ψυχολογική διαδικασία που συνδέεται με την απόφαση αγορών είναι η ολοκλήρωση. Μόλις επιτευχθεί η ολοκλήρωση, η οργάνωση μπορεί να επηρεάσει τις αγοραστικές αποφάσεις του καταναλωτή ευκολότερα.

Εσωτερικές Επιρροές

Η καταναλωτική συμπεριφορά επηρεάζεται από τα δημογραφικά χαρακτηριστικά, τα ψυχογραφικά χαρακτηριστικά (τρόπος ζωής), την προσωπικότητα, τα κίνητρα, τη γνώση, τις πεποιθήσεις και τα συναισθήματα. Η συμπεριφορά καταναλωτή σχετίζεται με τις καταναλωτικές ανάγκες και πράξεις, με κατεύθυνση την ικανοποίηση των αναγκών, οι οποίες διαφέρουν από άνθρωπο σε άνθρωπο.

Αξιολόγηση μετά την Αγορά

Το πρότυπο EKB αναπτύχθηκε περαιτέρω από τον Rice (1993), που πρότεινε ότι πρέπει να υπάρξει βρόχος ανατροφοδότησης. Ο Foxall (2005) τόνισε τη σημασία της αξιολόγησης μετά την αγορά και ότι η σημασία της διακρίνεται κυρίως στις επιρροές της στα μελλοντικά σχέδια αγορών.

Εξωτερικές Επιρροές

Η καταναλωτική συμπεριφορά επηρεάζεται από τον πολιτισμό, την κουλτούρα, τη γεωγραφική τοποθεσία, το έθνος, την οικογένεια, την κοινωνική τάξη, τις ομάδες αναφοράς προηγούμενης εμπειρίας, τον τρόπο ζωής κ.ά.
Χέρμανν της Σαξονίας-Βαϊμάρης-Άιζεναχ (1886-1964)

Βιογραφία

Ήταν ο πρωτότοκος γιος του Γουλιέλμου πρίγκιπα της Σαξονίας-Βαϊμάρης-Άιζεναχ και της Γκέρτας, κόρης του Φερδινάνδου-Μαξιμιλιανού Α΄ πρίγκιπα του Ύζενμπουρκ & Μπύντιγκεν.
Το 1964 απεβίωσε στο Λονδίνο σε ηλικία 78 ετών.
Ζαν Κλοντ Πασκάλ

Μόδα και παρουσία ως ηθοποιός

Γεννήθηκε στο Παρίσι, ως Ζαν-Κλοντ Βιγιεμινό (Jean-Claude Villeminot). Ο πατέρας του πέθανε τη χρονιά που γεννήθηκε ο Ζαν-Κλοντ. Επέζησε του Δευτέρου Παγκοσμίου Πολέμου στο Στρασβούργο και σπούδασε στο Πανεπιστήμιο του Παρισιού. Στη συνέχεια ασχολήθηκε με τη μόδα, στο πλευρό του σχεδιαστή Κριστιάν Ντιόρ. Ενώ εργαζόταν στο σχεδιασμό κοστουμιών για το θεατρικό έργο Δον Ζουάν, έπαιξε τον πρώτο του ρόλο. Η πρώτη του ταινία ήταν το Quattro rose rosse (1951) στο πλευρό της Ανούκ Εμέ και ακολούθησαν αρκετές άλλες, όπως οι  Die schöne Lügnerin (La Belle et l'empereur 1959, 'Όμορφος Ψεύτης') με την Ρόμι Σνάιντερ και η Η Ανζελίκ και ο Σουλτάνος (Angélique et le sultan, 1968) με την Μισέλ Μερσιέ.

Παρουσία στη Eurovision

Ο Πασκάλ κέρδισε τον διαγωνισμό τραγουδιού της Eurovision του 1961 τραγουδώντας για το Λουξεμβούργο το τραγούδι "Nous les amoureux" ('Εμείς οι εραστές'), σε μουσική του Ζακ Ντατέν και στίχους του Μορίς Βινταλέν. Αργότερα (1981) εκπροσώπησε ξανά το Λουξεμβούργο στον ίδιο διαγωνισμό, με το τραγούδι "C'est peut-être pas l'Amérique" ('Ίσως να μην είναι και η Αμερική), καταλαμβάνοντας την 11η θέση (μεταξύ 20 χωρών) σε στίχους δικούς του και μουσική δική του και των Σοφί Μαχνό και Ζαν Κλοντ Πετίτ.

Τιμές

Ανάμεσα σε άλλες διακρίσεις είχε τιμηθεί με τον Πολεμικό Σταυρό 1939-1945 και με τον τίτλο του Ιππότη της Λεγεώνας της Τιμής.

Θάνατος

Πέθανε τον Μάιο του 1992, από καρκίνο του στομάχου.
Όπτιμιστ

Το όπτιμιστ είναι ένα σκάφος για ιστιοπλοΐα. Αρχικά ήταν ένα μικρό κασόνι που είχε για κατάρτι ένα μικρό σκουπόξυλο και για πανί ένα παλιό, κατάλληλα κομμένο σεντόνι. Στηριζόταν πάνω σε ροδάκια και κυκλοφορούσε στο έδαφος. Δεν είχε καρίνα ούτε σκότα.
Σταδιακά, αυτό το παιχνίδι άρχισε να γίνεται πιο δημοφιλές και εξαπλώθηκε στις Ηνωμένες Πολιτείες Αμερικής.
Στη συνέχεια δημιουργήθηκε η ιδέα να γίνει αγωνιστικό σκάφος. Έτσι, σήμερα, πάνω από 2.000.000 παιδιά σε όλο τον κόσμο απολαμβάνουν αυτό το σκάφος, ενώ πολλοι ομιλοι διοργανωνουν συχνα διασυλλογικους αγωνες με επαθλα. Ακομη καθε χρονο διοργανωνεται Πανελληνιος αγωνας στον οποιο παιρνουν μερος τα τελευταια χρονια πανω απο 300 παιδια.

Περιγραφή

Το όπτιμιστ είναι ένα σκάφος ειδικά σχεδιασμένο για παιδιά. Αποτελείται από ένα τιμόνι με ένα κόντρα-δοιάκι, μια μεγάλη καρίνα από πολυεστέρα ή ξύλο, ένα ιστίο σε σχήμα τραπεζίου και τρία στεγανά για να το κρατούν στην επιφάνεια αν αναποδογυρίσει. 
Το σκάφος είναι φτιαγμένο από πολυεστέρα και είναι καλυμμένο με τζελκόουτ. Το πανί είναι φτιαγμένο από ντάκρον συνήθως, αλλά κάποιες φορές το κατασκευάζεται από κέβλαρ. Τα καρινοτίμονα κατασκευάζονται και αυτά από πολυεστέρα και τζέλκοουτ, αλλά κάποιες φόρες κατασκευάζεται από μια χημική ουσία που λέγεται «φιλέ» γιατί μοιάζει με δίχτυ.
Τα optimist είναι πολύ ευαίσθητα και χαλούν πολύ εύκολα.Το μόνο πρόβλημα τους είναι ότι στον δυνατό άνεμο ο χειριστής πρέπει να είναι έμπειρος για να μη μπατάρει.Οταν δεν φυσάει σχεδόν καθόλου πρέπει να λασκάρεις το out hol για να κρατάει τον αέρα, αλλα και ταυτόχρονα το πανί τόσο ώστε να τρέχεις πιο γρήγορα.Το πανί επάνω πάντα έχει μαλάκια τα οποία πρέπει να είναι παράλληλα για να πηγαίνεις σωστά τις πλεύσεις.
Νίτωκρις Β΄

Βιογραφία

Κόρη του Άμασι Β΄, η Νίτωκρις μαρτυρείται κυρίως από μια επιγραφή σε χάλκινο καθιστό ειδώλιο του Άμουν-Ρα, σήμερα στο Ινστιτούτο Ανατολικών Σπουδών του Πανεπιστημίου του Σικάγο (registration no. E10584A-B), στην οποία αποκαλείται Αρχιέρεια του Άμμωνα. Στο ίδιο αντικείμενο υπάρχει επίσης ο ισχυρισμός ότι η θεϊκή σύζυγος του Άμμωνα Ανχνεσνεφεριμπρέ ήταν η "μητέρα" της. Ο τίτλος της Νίτωκρις είναι αξιοσημείωτος γιατί είναι η τελευταία κάτοχος του κάποτε έχοντας μεγάλη επιρροή αξιώματος του Αρχιερέα του Άμμωνα στις Θήβες, όπως και μία από τις δύο μόνο γυναίκες κατόχους του αξιώματος, ενώ μπορεί να ανήρθε στο αξίωμα αυτό περίπου το 560 π.Χ.
Το γεγονός ότι η Ανχνεσνεφεριμπρέ αποκαλείται «μητέρα» της υποδηλώνει ότι η Νίτωκρις κατείχε επίσης και το αξίωμα της ιερής θεραπαινίδας του Άμμωνα που συνήθως οδηγούσε στα καθήκοντα της θεϊκής συζύγου του Άμμωνα μετά το θάνατο της θετής μητέρας. Όμως, φαίνεται ότι η Νίτωκρις ποτέ δεν κατάφερε να αποκτήσει την παραπάνω θέση, καθώς τα αξιώματα αυτά καταργήθηκαν λίγο μετά την Περσική εισβολή στην Αίγυπτο το 525 π.Χ.
Αλεξάνδρα Φιόντοροβνα (Αλίξ της Έσσης)

Γέννηση

Η Αλεξάνδρα γεννήθηκε στις 6 Ιουνίου 1872 στο Νέο Παλάτι στο Ντάρμστατ ως Μεγάλη Δουκική Υψηλότητα Πριγκίπισσα Αλίξ Βικτώρια Ελένη Λουίζα Βεατρίκη της Έσσης και παρά τω Ρήνω (γερμανικά: Victoria Alix Helena Louise Beatrice von Hessen und bei Rhein‎), στο Μεγάλο Δουκάτο που τότε ήταν μέρος της Γερμανικής Αυτοκρατορίας. Ήταν το έκτο παιδί και η τέταρτη κόρη από τα επτά παιδιά του Λουδοβίκου Δ΄, Μέγα Δούκα της Έσσης και παρά τω Ρήνω και της πρώτης συζύγου του Πριγκίπισσας Αλίκης του Ηνωμένου Βασιλείου, δεύτερη κόρη της Βασίλισσας Βικτώριας και του Αλβέρτου, Πριγκιπικού Συζύγου.
Η Αλίξ βαφτίστηκε την 1η Ιουλίου 1872 (δέκατη επέτειος γάμου των γονιών της), σύμφωνα με την της Λουθηρανική Εκκλησία τις δόθηκε το όνομα της μητέρας της και το όνομα από κάθε αδελφή της μητέρας της, μερικά από τα οποία μεταφράστηκαν στα γερμανικά. Νονοί της ήταν ο Πρίγκιπας και η Πριγκίπισσα της Ουαλίας, ο Τσάρεβιτς και η Τσαρίνα της Ρωσίας Μαρία Φιόντροβνα, η Πριγκίπισσα Βεατρίκη του Ηνωμένου Βασιλείου, η Αυγούστα, Δούκισσα του Κέμπριτζ, και η Πριγκίπισσα Άννα της Πρωσίας.

Αγιοποίηση

Μια τελετή χριστιανικής ταφής πραγματοποιήθηκε 80 χρόνια μετά τη εκτέλεση τους το 1998. Τα σώματά τους αναπαύτηκαν με τιμές κράτους στον Παρεκκλήσι της Αγίας Αικατερίνης στον Καθεδρικό Ναό των Αγίων Πέτρου και Παύλου στην Αγία Πετρούπολη, όπου αναπαύονταν όλοι οι Ρώσοι Αυτοκράτορες από τον Μεγάλο Πέτρο και έπειτα. Ο Πρόεδρος Γέλτσιν και η σύζυγός του παρακολούθησαν την τελετή μαζί με τους συγγενείς των Ρομάνοφ, συμπεριλαμβανομένου του Πρίγκιπα Μιχαήλ του Κεντ. Η τελευταία Αυτοκρατορική Οικογένεια της Ρωσίας αγιοποιήθηκε όχι μόνο από τη Ρωσική Ορθόδοξη Εκκλησία αλλά και από τον Πατριάρχη Αλέξιο Β΄ στη Μόσχα.
Χάτζιμε Ταμπάτα

Καριέρα

Όταν φοιτούσε στο γυμνάσιο, έπαιξε ένα ιστορικό βιντεοπαιχνίδι ρόλων της Koei και τότε φαντάστηκε για πρώτη φορά πόσο διασκεδαστικό θα ήταν να έφτιαχνε το δικό του παιχνίδι. Την τελευταία του χρονιά στο κολλέγιο, έκανε αιτήσεις για εργασία όχι μόνο στη βιομηχανία των βιντεοπαιχνιδιών, αλλά και σε άλλα μέσα τέχνης όπως τα ντοκιμαντέρ, την τηλεόραση και τις ταινίες. Εργάστηκε σε αρκετούς εκδότες βιντεοπαιχνιδιών πριν την πρόσληψή του στην Square Enix, η οποία του έδωσε εμπειρία στη δημιουργία παιχνιδιών δράσης, arcades, και ρόλων.

Square Enix

Στα επακόλουθα του σεισμού και τσουνάμι του Τοχόκου το 2011, η παγκόσμια έκρηξη υποστήριξης για την Ιαπωνία επηρέασε και τη Square Enix, λόγω γραμμάτων από τους φανς για το τότε επερχόμενο Final Fantasy Type-0, όπου ενθάρρυναν τον Ταμπάτα να κάνει κάτι ξεχωριστό για τους ίδιους και αυτούς που ζούσαν δύσκολες στιγμές.

Παρόν

Ο Ταμπάτα εργάστηκε ως σκηνοθέτης του Final Fantasy XV, παίρνοντας τη θέση του Τετσούγια Νομούρα, μία αλλαγή που ανακοινώθηκε το Σεπτέμβριο του 2014. Προηγουμένως ήταν συν-σκηνοθέτης του παιχνιδιού. Κατά τη διάρκεια της δουλειάς του στο Final Fantasy XV, ο Ταμπάτα αστειέφθηκε για το φορτωμένο του πρόγραμμα, λέγοντας πως συνήθως κοιμάται μόνο τρεις ώρες. Η εμπειρία του προηγουμένως ήταν στις φορητές κονσόλες βιντεοπαιχνιδιών, ενώ ανέφερε πως είναι ενθουσιασμένος που δουλεύει σε συστήματα κονσολών, και έτσι βοηθά τους παίκτες να μπουν ακόμη πιο βαθιά στις εμπειρίες τους. Ωστόσο, αποσύρθηκε από την Square Enix στις 31 Οκτωβρίου 2018, αφήνοντας πίσω το Final Fantasy XV ατελείωτο και την Luminous Productions , που πρόσφατα απόκτησε
Γιο Γιο Μα

Οικογένεια και σπουδές

Γεννήθηκε στις 7 Οκτωβρίου του 1955 στο Παρίσι, από Κινέζους γονείς. Η μητέρα του, Μαρίνα Λου, ήταν τραγουδίστρια, ενώ ο πατέρας του Χιάο Τσούιν Μα, ήταν βιολονίστας και καθηγητής μουσικής στο Εθνικό Κεντρικό Πανεπιστήμιο της Ναντσίνγκ. Όταν ο Γιο Γιο Μα ήταν ακόμα πέντε ετών, η οικογένειά του μετακόμισε στη Νέα Υόρκη.
Παιδί ιδιοφυΐα, ο Γιο Γιο Μα έμαθε να παίζει από πολύ μικρή ηλικία βιολί, βιόλα και βιολοντσέλο. Σε ηλικία 5 ετών ξεκίνησε να δίνει παραστάσεις σε κοινό, ενώ σε ηλικία επτά ετών έπαιξε μουσική για τους Αμερικανούς προέδρους Ντουάιτ Αϊζενχάουερ και Τζον Φιτζέραλντ Κένεντι. Μαζί με την αδελφή του Γέου Τσενγκ Μα εμφανίστηκε σε ηλικία 8 ετών στην Αμερικανική τηλεόραση.
Φοίτησε στο  Trinity School της Νέας Υόρκης, αλλά σύντομα μεταγράφηκε στο  Professional Children's School, απ΄όπου αποφοίτησε σε ηλικία 15 ετών. Σε ηλικία 19 ετών φοίτησε στο  Juilliard School, υπό τον Αμερικανό τσελίστα Λέοναρντ Ρος, ενώ αργότερα εγγράφηκε στο Πανεπιστήμιο της Κολούμπια, χωρίς όμως να συνεχίσει τις σπουδές του εκεί, αφού προτίμησε τελικά το Πανεπιστήμιο του Χάρβαρντ. Νωρίτερα, είχε επίσης λάβει μέλος στην ορχήστρα Marlboro Festival Orchestra. Στο Marlboro Music Festival, μάλιστα, γνώρισε την μετέπειτα σύζυγό του Jill Hornor, με την οποία παντρεύτηκαν το 1978 και απέκτησαν δύο παιδιά.
Πήρε το πτυχίο του από το Χάρβαρντ το 1976. Αργότερα το Πανεπιστήμιο τίμησε τον Μα ανακηρύσσοντάς τον επίτιμο καθηγητή.

Καριέρα

Το 1997 έλαβε μέρος στο soundtrack της ταινίας Εφτά χρόνια στο Θιβέτ, υπό την καλλιτεχνική επιμέλεια του Τζον Γουίλιαμς, το 2000 στο soundtrack της ταινίας Τίγρης και Δράκος και το 2003 σε αυτό της ταινίας Master and Commander: The Far Side of the World. Με τον Γουίλιαμς συνεργάστηκαν ξανά στην ταινία Αναμνήσεις μιας Γκέισας, το 2005. Συνεργάστηκε επίσης με τον Ένιο Μορικόνε.
Ο Γιο Γιο Μα έχει εμφανιστεί παίζοντας τσέλο σε διάφορες επετειακές εκδηλώσεις όπως η 100 επέτειος του Αγάλματος της Ελευθερίας (με την Φιλαρμονική ορχήστρα της Νέας Υόρκης) ή κοινωνικά γεγονότα όπως η κηδεία του γερουσιαστή Τεντ Κένεντι ή το μνημόσυνο του Στηβ Τζομπς. Έχει συμμετάσχει πάνω από 75 άλμπουμ, από τα οποία τα 15 έχουν βραβευθεί με βραβεία Γκράμι.
Chalcophora

Χαρακτηριστικά του ακμαίου

Η Chalcophora διαθέτει τα πιο  μεγάλα είδη των Buprestidae στην Ευρώπη. Η Chalcophora mariana μπορεί να ξεπερνάει τα τρία εκατοστά, και η Chalcophora detrita είναι ακόμα μεγαλύτερη. Η Chalcophora δεν είναι όμως ευδιάκριτη, γιατί σε αντίθεση με τα περισσότερα Buprestidae τα χρώματα της δεν είναι γυαλιστερά αλλά χλωμά και καφέ σαν το χώμα. Σχεδόν δεν φαίνεται στις σκιές στους κορμούς των πεύκων, όπου σημειώνεται συχνά.
Το σχήμα του σώματός της μοιάζει με σκάφος, πρόνωτο και τα έλυτρα είναι ζαρωμένα μέχρι χαραγμένα. Οι κεραίες είναι σχετικά μικρές και λεπτές. Αποτελούνται από ένδεκα μέρη. Τα πόδια είναι γερά, οι ταρσοί είναι πενταμερείς  σε όλα τα πόδια. Οι ταρσοί των αρσενικών είναι λίγο πιο πλατείς από τους ταρσούς των θηλυκών (Εικ.1 και εικ. 2).
Το όνομα Χαλκοφόρα εξηγείται από το γεγονός, πως το σώμα εκκρίνει μια λευκή λιπαρή ουσία. Σχετικά με την ποσότητα της ουσίας αυτής τα έντομα του ιδίου είδος μπορεί να φανούν πιο σκούρα ή πιο ανοικτά.

Βιολογία

Στα προνυμφιακά στάδια η Chalcophora σκάβει βαθιά στο ξύλο των πεύκων. Δεν μπορεί όμως να σκοτώσει τα δέντρα, αντίθετα σε υγιή δέντρα τα προνυμφιακά στάδια δεν μπορούν να επιβιώσουν.  
Το θηλυκό τοποθετεί τα αυγά σε νεκρά ή κομμένα δέντρα στο φλοιό. Τα πρώτα  προνυμφιακά στάδια ακόμα δεν διεισδύουν στο ξύλο. Εάν το ξύλο επεξεργάζεται γρήγορα, η ποιότητα του ξύλου δεν μειώνεται.

Διαμονή και οικότοπος

Η Ch. detrita έχει ποντομεσογειακή διαμονή. Η Ch. mariana είναι στοιχείο της κασπίας πανίδας. Και τα τρία είδη ζουν στο πευκοδάσος των βουνών και στο πευκοδάσος κοντά στις παραλίες.

Chalcophora detrita marani

Το ακμαίο κάνει την εμφάνισή του κατά την περίοδο από αρχές Μαρτίου μέχρι τέλος Σεπτεμβρίου. Το συναντάμε σε όλη την Ελλάδα και στην Κρήτη.

Chalcophora detrita detrita

Το ακμαίο κάνει την εμφάνισή του κατά την περίοδο από αρχές Μάιου μέχρι τέλος Ιουλίου. Το συναντάμε μόνο στα νησιά κοντά στην Τουρκία

Chalcophora intermedia

Στη Ελλάδα συναντούμε το υποείδος Chalcophora intermedia intermedia ενώ το άλλο υποείδος Chalcophora intermedia fagniezi περιορίζεται στη Γαλλία. Το είδος μοιάζει πολύ με την Chalcophora mariana,η διάταξη των τρίχων στο άνω χείλος (βλέπεται Εικ.11 για Chalcophora mariana), η φόρμα της πισινής άκρης των ελύτρων και τα αρσενικά γεννητικά όργανα των δυο ειδών όμως διαφέρουν. Το ακμαίο κάνει την εμφάνισή του κατά την περίοδο από τέλος Απριλίου μέχρι Αυγούστο. Το συναντάμε σε όλη την Ελλάδα.

Chalcophora mariana

Στη Ελλάδα συναντούμε το υποείδος Chalcophora mariana mariana ενώ το άλλο υποείδος Chalcophora mariana massiliensis (Villers 1789) περιορίζεται στη μεσαία και δυτική Μεσόγειο. Η διαμονή του είδους στην Ελλάδα είναι αρκετά περιορισμένη. Συναντούμε το έντομο μόνο στη Βόρεια και Κεντρική Ελλάδα. Το είδος φτάνει στην Ελλάδα από την Βόρεια Ευρώπη. Η διείσδυση του προς τη Νότια σταμάτησε τα καλύτερα προσαρμοσμένα είδη A. intermedia και A. detrita marani. Η Chalcophora mariana κάνει την εμφάνισή της κατά την περίοδο Απριλίου μέχρι Σεπτεμβρίου. Το άνω χείλος με την λεία προστινή περιοχή και με την σειρά γερών τριχών που χωρίζει την λεία περιοχή απο την περιοχή με χαλαρά μαλλιά απεικονίζεται στην εικόνα 11.
Μπράιαν Ντένεχι

Ζωή και έργο

Ο Ντένεχι γεννήθηκε στις 9 Ιουλίου του 1938 στο Μπρίτζπορτ της πολιτείας Κονέκτικατ. Σπούδασε στο Πανεπιστήμιο Κολούμπια της Νέας Υόρκης. Την πρώτη του κινηματογραφική εμφάνιση είχε το 1977 στην ταινία «Looking for Mr. Goodbar». Το 1983 πρωταγωνίστησε στο θρίλερ «Έγκλημα στο Γκόρκυ Παρκ» του Μάικλ Άπτεντ δίπλα στους Γούλιαμ Χαρτ και Λι Μάρβιν. Στο θρίλερ «Θανατηφόρα Εφφέ» (1986) είχε πρωταγωνιστικό ρόλο δίπλα στον Μπράιαν Μπράουν. Μια από τις γνωστότερες του εμφανίσεις είχε το 1987 στην καλλιτεχνική ταινία «Η Κοιλιά του Αρχιτέκτονα» του Πίτερ Γκρίναγουεϊ όπου υποδύθηκε τον βαριά άρρωστο μελλοθάνατο αρχιτέκτονα Κράκλαϊτ.
Το 2005 είχε εμφάνιση στο θεατρικό έργο «Ο θάνατος του εμποράκου» στο Lyric Theatre του Λονδίνου.
Ο Ντένεχι παντρεύτηκε το 1959 την Τζούντιθ Σεφ. Αφού πήρε διαζύγιο το 1974, παντρεύτηκε το 1988 την Τζένιφερ Άρνοτ. Έχει τρία παιδιά από τον πρώτο του γάμο. Η κόρη του Ελίζαμπεθ Ντένεχι είναι επίσης ηθοποιός.
Καπηλειό

Τοποθεσία

Το Καπηλειό βρίσκεται 16 χιλιόμετρα βόρεια της Λεμεσού. Βρίσκεται σε υψόμετρο 450 μέτρων πάνω από την επιφάνεια της θάλασσας. Στα βορειοδυτικά συνορεύει με τον Άγιο Μάμα, στα νοτιοδυτικά με τον Λιμνάτη, στα νότια με την Κορφή, στα νοτιοανατολικά με τη Γεράσα και στα ανατολικά με το Καλό Χωριό.

Ιστορία

Το Καπηλειό δημιουργήθηκε στις αρχές του 7ου αιώνα. Οι κάτοικοι του ήταν ενταγμένοι στα τάγματα των Ακριτών, οι οποίοι ήταν στρατοπεδευμένοι στο γειτονικό χωριό Άγιος Μάμας. Την εποχή της Φραγκοκρατίας το Καπηλειό μετατράπηκε σε φέουδο. Οι κάτοικοι του ασχολούνταν κυρίως με την καλλιέργεια αμπελιών, ελιών και αμυγδαλιών. Στο χωριό παραγόταν το κρασί Κουμανδαρία.

Ονομασία

Σύμφωνα με την παράδοση, στην περιοχή του χωριού υπήρχαν επτά ληνοί (οινοποιεία), τα οποία παρήγαγαν κουμανδαρία, ζιβανία και σταφυδάκια. Εκτός από οινοποιεία, οι επτά λινοί ήταν επίσης και ταβέρνες (καπηλειά) για τους ταξιδιώτες που περνούσαν από την περιοχή κατευθυνόμενοι προς τη Λάρνακα. Στα καπηλειά οφείλεται η ονομασία του χωριού.
Λεωνίδας Αναγνώστου

Βιογραφικά στοιχεία

Γεννήθηκε στον Μώλο Φθιώτιδας και σπούδασε νομικά στο Πανεπιστήμιο Αθηνών. Υπήρξε πρόεδρος του Δικηγορικού Συλλόγου Λάρισας.
Εξελέγη βουλευτής Λάρισας στις εκλογές του Αυγούστου 1910 και επανεξελέγη σε αυτές του Νοεμβρίου 1910.
Απεβίωσε το 1925.
Γλώσσες της Βοϊβοντίνα

Οι γλώσσες που ομιλούνται στην σερβική επαρχία της Βοϊβοντίνα περιλαμβάνουν τις Νότιες Σλαβικές γλώσσες (σερβικά, κροατικά, Μπούνιεβατς, Σόκατς, Σλαβομακεδονικά, Σλοβενικά, Βουλγαρικά), Δυτικές Σλαβικές γλώσσες (σλοβακικά, πολωνικά και τσεχικά), Ανατολικές Σλαβικές γλώσσες (ρουθηνικά, ουκρανικά, ρωσικά), καθώς και γλώσσες όπως την ουγγρική γλώσσα, τη ρουμανική γλώσσα, τη Γερμανική γλώσσα, την γλώσσα Ρομάνι, την αλβανική γλώσσα, την κινεζική γλώσσα και άλλες.

Ιστορική επισκόπηση

Είναι άγνωστο ποιες γλώσσες ομιλούνταν στην επικράτειά της σημερινής Βοϊβοντίνα στην παλαιολιθική και νεολιθική εποχή. Οι πρώτοι ομιλητές των Ινδοευρωπαϊκών γλωσσών, έφτασαν το 4200 π.Χ. και από τότε έχουν εμφανιστεί τα πρώτα γραπτά ίχνη για αυτή την περιοχή αυτή. Υπάρχουν αρχεία σχετικά με τους ομιλητές διάφορων Ινδοευρωπαϊκών γλωσσών που έζησαν σε αυτήν την περιοχή, συμπεριλαμβανομένων των ομιλητών του Θρακικού, του Ιλλυρικού, του Κελτικού, του Ιρανικού και του Ιταλικού κλάδου της ινδοευρωπαϊκής γλωσσικής οικογένειας. Η παρακμή και η πτώση της Ρωμαϊκής Αυτοκρατορίας έφερε σε αυτή την περιοχή και ομιλητές Τουρκικών και Γερμανικών γλωσσών. Ομιλητές των Νότιων Σλαβικών γλωσσών εγκαταστάθηκαν στην περιοχή τον 6ο αιώνα, ενώ οι ομιλητές της Ουγγρικής εμφανίστηκαν τον 9ο αιώνα. Η Οθωμανική κατάκτηση της περιοχής τον 16ο αιώνα έφερε σε αυτή την περιοχή ομιλητές της τουρκικής, των Ρομάνι, και άλλων γλωσσών, ενώ η Αψβουργική κατάκτηση στα τέλη του 17ου και το πρώτο μισό του 18ου αιώνα έφερε εδώ ομιλητές της γερμανικής, της σλοβακικής, της ρουθηνικής, της τσεχικής, της ουκρανικής και άλλων γλωσσών. Τα τελευταία χρόνια, υπάρχει μια αύξηση του αριθμού των ομιλητών της Κινεζικής γλώσσας.

Χρήση των μειονοτικών γλωσσών

Εκτός από τα σερβικά, η οποία είναι η επίσημη γλώσσα σε όλη τη χώρα, υπάρχουν πέντε περιφερειακές γλώσσες σε επίσημη χρήση από την επαρχιακή διοίκηση στη Βοϊβοντίνα: τα ουγγρικά, τα ρουμανικά, τα σλοβακικά, τα ρουθηνικά, και τα κροατικά. Η σερβική γλώσσα χρησιμοποιείται σε όλες τις δημοτικές κυβερνήσεις, ενώ οι μειονοτικές γλώσσες χρησιμοποιούνται σε επιλεγμένες δημοτικές κυβερνήσεις. Η σερβική γλώσσα γραμμένη στο Κυριλλικό αλφάβητο είναι σε επίσημη χρήση σε όλες τις 45 δήμους της Βοϊβοντίνα, ενώ η σερβική γλώσσα γραμμένη στο λατινικό αλφάβητο είναι σε επίσημη χρήση μόνο σε 23 από τους 45 δήμους. Η ουγγρική γλώσσα είναι σε επίσημη χρήση σε 29 δήμους, η σλοβακική σε 12, η ρουμανική σε 9, η ρουθηνική σε 6, και η κροατική και η τσεχική σε 1 δήμο η κάθε μία (ωστόσο η τσεχική δεν είναι επίσημη σε επαρχιακό επίπεδο).
Η Ραδιοτηλεόραση της Βοϊβοντίνας, ο δημόσιος ραδιοτηλεοπτικός φορέας της επαρχίας, μεταδίδει προγράμματα σε 10 γλώσσες: σερβικά, ουγγρικά, σλοβακικά, ρουθηνικά, ρουμανικά, μπούνιεβατς, Ουκρανικά, Ρομάνι, κροατικά και σλαβομακεδονικά. Ορισμένες τηλεοπτικές εκπομπές επίσης μεταφράζονται στη Νοηματική γλώσσα.